Slenterdrag, die modegier waarvan jy moet weetModekenners reken “athleisure wear” is meer as net ŉ modegier; dit is ŉ leefstyl. (Foto: Klerekas.com) Deur Rianca de Wet Binne ŉ oogwink het die wêreldwye pandemie ons lewe totaal verander, en daarby ook ons kleredrag. Die meeste van ons het na afloop van die inperking die gerief van gemak besef en slenterdrag, oftewel “athleisure wear”, is tans die woord op almal se lippe. Google stel jaarliks ŉ lys bekend van terme wat die meeste opgesoek is en dit kom as geen verrassing dat die modeterm van 2020 “athleisure wear” was nie. Dit is dus duidelik dat informele slenterdrag van oorgroot, lospassende klere ŉ styl is wat tans wêreldwyd ŉ groot modeneiging is. Wat is “athleisure wear”? Die term “athleisure” is onlangs eers by woordeboeke gevoeg en kan gedefinieer word as ’n informele klerestyl wat ontwerp is vir oefening, maar ook sjiek genoeg is om elke dag te dra. Die rede hoekom slenterdrag wêreldwyd so ŉ groot modegier is, is omdat dit beide prakties en 100% stylvol is. Dié ontspanne, gemaklike styl kombineer sportdrag met sjiek, stylvolle klere en omskep dit in ŉ modieuse uitrusting – perfek vir enige geleentheid. Funksioneel en modieus Baie modekenners reken “athleisure wear” is meer as net ŉ modegier; dit is ŉ leefstyl. Die meeste van ons is die afgelope jaar genoodsaak om ons kantoorspasie vir ŉ spasie by die huis te verruil en sodoende ook ons nommerpas korporatiewe uitrustings vir ŉ gemaklike tuisblystyl. Deur ŉ modieuse denim en leerbaadjie saam met tekkies en ŉ lospassende T-hemp te dra, skep jy die perfekte balans tussen stylvolle klere en aktiewe drag. Net só skep ŉ ski-broek saam met ŉ stylvolle knopieshemp en jas bo-oor die perfekte balans tussen styl en aktiewe drag. Die goue reël is: hoe meer formeel die geleentheid, hoe meer formele, stylvolle items moet jy as deel van jou uitrusting dra. Rond dit met bykomstighede af. (Foto: Klerekas.com) Reg vir enige geleentheid Hierdie soort slenterdrag kan maklik vir die meeste geleenthede gestileer word. Die goue reël is: hoe meer formeel die geleentheid, hoe meer formele, stylvolle items moet jy as deel van jou uitrusting dra, maar hoe meer informeel die geleentheid, hoe meer aktiewe drag kan jy by jou uitrusting insluit. Stileer jou baadjie saam met ŉ T-hemp en tekkies – nie net sal dit sjiek lyk vir werk nie, maar sommer ook vir ŉ kuiertjie saam met vriende. Bykomstighede Rond jou uitrusting met bykomstighede af. ŉ Sonbril, keps of modieuse rugsak is die perfekte bykomstighede vir jou “athleisure”-uitrusting. Juwele is ook stylvolle items wat by jou uitrusting gevoeg kan word, maar onthou altyd – minder is meer. Dra stylvolle, alledaagse items saam met jou aktiewe kleredrag, soos ŉ modieuse jas. (Foto: Klerekas.com) Moets en moenies van “athleisure wear” Hoe om “athleisure wear” sjiek te stileer Rianca se die mede-eienaar van Klerekas.com